शंकर चौक, एटलस चौक और इफ्को चौक के पास बने फुट ओवर ब्रिज के पास कैब और बसों के अवैध ठहराव के कारण भी जाम लगा। हालांकि कई जगह ट्रैफिक पुलिसकर्मी वाहनों को हटाते दिखे, लेकिन जगह जगह वाहनों के अवैध ठहराव से रफ्तार पर ब्रेक लग गया। दो घंटे से अधिक लगे जाम के बाद ट्रैफिक पुलिस ने कड़ी मशक्कत के बाद इस पर काबू पाया। एसीपी ट्रैफिक हीरा सिंह ने बताया कि एक्सप्रेस-वे वाहनों के अवैध ठहराव को लेकर चालान काटे जा रहे हैं।